জুনাগড় (গুজরাতি: જુનાગઢ) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৯ খ্রিষ্টাব্দে এই রাজ্যকে ভারতে অন্তর্ভুক্ত করা হয়। ১৯৪৮  সালের গণভোটে বিপুলসংখ্যক মানুষ ভারতে যোগদানের পক্ষে মত দেন।   ইতিহাস  ১৭৪৮ খ্রিষ্টাব্দে জুনাগড়ের ফৌজদার মহম্মদ বাহাদুর খানজী মুঘল শাসনকর্তাকে জুনাগড় থেকে বিতাড়িত করে স্বাধীনতা ঘোষণা করে নবাব উপাধি ধারণ করেন ও জুনাগড় রাজ্যে বাবি রাজবংশের প্রতিষ্ঠা করেন। তার পুত্র প্রথম মহম্মদ মহবত খানজী ১৭৫৮ খ্রিষ্টাব্দে সিংহাসনে আরোহণ করেন কিন্তু দুই বছরের মধ্যে তার মাতুল মুজফফর খানজী তাকে সিংহাসনচ্যূত করে বন্দী করেন। ১৭৬২ খ্রিষ্টাব্দে রাধনপুর রাজ্যের নবাব জওয়ান মর্দ খান মুজফফর খানজীকে পরাজিত করে জুনাগড় রাজ্যকে নিজের রাজ্যভুক্ত করলে প্রথম মহম্মদ মহবত খানজী কারাগার থেকে মুক্তিলাভ করে পুনরায় সিংহাসন লাভ করেন।  এই রাজবংশের ষষ্ঠ নবাব দ্বিতীয় মহম্মদ বাহাদুর খানজীর শাসনকালে ১৮১২ খ্রিষ্টাব্দে ঊমর মুখসম নামক আনন্দ রাও গায়কওয়াড়ের একজন কর্মী দ্বিতীয় মহম্মদ বাহাদুর খানজীর সাথে চুক্তি করে তার নিকট হতে অমরেলি, কোডিনর, দামনগর ও শিয়ানগরের কিছু অংশ বরোদা রাজ্যের অন্তর্ভুক্ত করেন। পরবর্তীকালে ঊমর মুখসম নবাবের বিরুদ্ধে অস্ত্রধারণ করলে নবাব ব্রিটিশদের সাহায্য প্রার্থনা করেন। ১৮১৬ খ্রিষ্টাব্দে ব্রিটিশরা তাকে ঊমর মুখসমকে জুনাগড় থেকে বিতাড়ণ করেন। ১৮২২ খ্রিষ্টাব্দে নবাব প্রত্যক্ষ ভাবে কর সংগ্রহের অধিকার ত্যাগ করেন ও ব্রিটিশদের মাধ্যমেই কর সংগ্রহের প্রতিশ্রুতি দেন।  ১৯৪৭ খ্রিষ্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। রাজ্যের একাদশ নবাব তৃতীয় মহম্মদ মহবত খানজী ১৯৪৭ খ্রিষ্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তার রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।Gandhi, Rajmohan (1991). Patel: A Life. India: Navajivan. p. 292.   নবাব  জুনাগড় রাজ্যের নবাবরা বাবি রাজবংশের একটি প্রশাখার অন্তর্গত। পরিবারগত দিক থেকে তারা বালাসিনোর রাজ্যের নবাবদের সঙ্গে সম্পর্কযুক্ত। জুনাগড়ের নবাবদের তালিকা নিম্নে প্রদত্ত হল-   নাম  চিত্র  জীবনকাল রাজত্বকাল প্রথম মহম্মদ বাহাদুর খানজী 100px  ?-১৭৫৮  ১৭৩৫-১৭৫৮ প্রথম মহম্মদ মহবত খানজী    ?-১৭৭৪  ১৭৫৮-১৭৬০ মুজফফর খানজী    ?  ১৭৬০-১৭৬২ প্রথম মহম্মদ মহবত খানজী    ?-১৭৭৪  ১৭৬২-১৭৭৪ প্রথম মহম্মদ হামিদ খানজী    ১৭৬৬-১৮১১  ১৭৭৪-১৮১১ দ্বিতীয় মহম্মদ বাহাদুর খানজী    ১৭৯৫-১৮৪০  ১৮১১-১৮৪০ দ্বিতীয় মহম্মদ হামিদ খানজী    ১৮২৮-১৮৫১  ১৮৪০-১৮৫১ দ্বিতীয় মহম্মদ মহবত খানজী  100px  ১৮৩৮-১৮৮২  ১৮৫১-১৮৮২ তৃতীয় মহম্মদ বাহাদুর খানজী  100px  ১৮৫৬-১৮৯২  ১৮৮২-১৮৯২ মহম্মদ রসুল খানজী  100px  ১৮৫৮-১৯১১  ১৮৯২-১৯১১ তৃতীয় মহম্মদ মহবত খানজী  100px  ১৯০০-১৯৫৯  ১৯১১-১৯৪৮  + State symbols of Junagadh State animal  90px State bird  90px State tree  90px State flower  90px  তথ্যসূত্র  বহিঃসংযোগ http://indiannumismatics.com/about-monograms.php   আরো পড়ুন  Rancodji Amarji. Tarikh-i-Sorath: A History of the Provinces of Sorath and Halar in Kathiawad. Education Society Press, & Thacker & Co. Ltd., London, 1882. S.M. Edwardes & L.G. Fraser. Junagadh: Being a Historical, Archaealogical, Political and Statistical Account of the Premier State of Kathiawar. Times of India Press, Bombay, 1907. Gazetteer of the Bombay Presidency. Volume VIII. Kathiawar. Government of Bombay, Bombay, 1884. Waman P. Kabadi (ed.), Indian Who's Who 1937-38. Yeshanand & Co., Bombay, 1937. Sir Roper Lethbridge, KCIE. The Golden Book of India. Macmillan and Co., London, 1893. List of Ruling Princes and Chiefs in Political Relations with the Government of Bombay and their Leading Officials, Nobles and Personages. Government of India Central Publication Branch, Calcutta, 1931. M. F. Lokhandwala (transl.). Mirat-i-Ahmadi, a Persian History of Gujarat (English Translation), Translated from the Persian Original of Ali Muhammad Khan. Oriental Institute, Baroda, 1965. Memoranda of Information regarding certain Native Chiefs. Volume I, Bombay. IOR/L/PS/20/F76/I, Oriental & India Office Collection, British Library, St Pancras, London. Memoranda on The Indian States 1940 (Corrected up to the 1st January 1940). Manager of Publication, Government of India, Delhi, 1940. Papers regarding the administration of Radhanpur and neighbouring states (includes a genealogical table of the Babi family of Radhanpur and Junagadh etc., pp 450–51). Bombay Pol 20 Jul 1830, draft 367/1829-30, E/4/1 052 pp 755–61. IOR/F/4/1142/30291, Oriental & India Office Collection, British Library, St Pancras, London. The Ruling Princes, Chiefs and Leading Personages in the Western India States Agency, 1st edition. Rajkot, 1928. Thacker’s Indian Directory, Thacker’s Press & Directories, Ltd., Calcutta 1863-1956. Capt. H. Wilberforce-Bell, The History of Kathiawad, from the earliest times. William Heinemann, London, 1916.  বিষয়শ্রেণী:গুজরাতের দেশীয় রাজ্য বিষয়শ্রেণী:কাথিয়াওয়াড় এজেন্সি বিষয়শ্রেণী:পশতুন রাজবংশ বিষয়শ্রেণী:বোম্বে প্রেসিডেন্সি বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:১৭৩০-এ ভারতে প্রতিষ্ঠিত বিষয়শ্রেণী:১৯৪৮-এ ভারতে বিলুপ্ত